หุ้นไทยปิดตลาดบวก 14.86 จุด
ภาวะการซื้อขายหลักทรัพย์ไทยวันเคลื่อนไหวแดนบวกตลอดวัน ก่อนปิดที่ระดับสูงสุด 1,294.43 จุด เพิ่มขึ้น 14.86 จุด
30 ต.ค. 2555

ภาวะการซื้อขายหลักทรัพย์ไทยวันเคลื่อนไหวแดนบวกตลอดวัน ก่อนปิดที่ระดับสูงสุด 1,294.43 จุด เพิ่มขึ้น 14.86 จุด 




ดัชนีตลาดหลักทรัพย์ไทยประจำวันที่ 30 ต.ค. 2555 ปิดตลาดที่ระดับ 1,294.43 จุด เพิ่มขึ้น 14.86 จุด หรือ +1.16% มูลค่าการซื้อขาย 23,059.57 ล้านบาท โดยดัชนีสูงสุดของวันอยู่ที่ 1,294.43 จุด และลดลงต่ำสุด 1,280.30 จุด
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
PTTEP  มูลค่า  1,549.34 ล้านบาท ปิดที่ 166.00 บาท +4.50 บาท (+2.79%)
PTT มูลค่า 1,521.45 ล้านบาท ปิดที่ 317.00 บาท +1.00 บาท (+0.32%)
BBL มูลค่า 964.57 ล้านบาท ปิดที่ 177.50 บาท +0.50 บาท (+0.28%)
CPF มูลค่า 882.04 ล้านบาท ปิดที่ 35.50 บาท +0.25 บาท (+0.71%)
PTTGC  มูลค่า 712.72 ล้านบาท ปิดที่ 59.75 บาท +0.75 บาท (+1.27%)
นายเทิดศักดิ์ ทวีธีระธรรม ผู้อำนวยการอาวุโส ฝ่ายวิเคราะห์หลักทรัพย์ บล.เอเซียพลัส กล่าวว่า ดัชนีหุ้นดีดตัวกลับค่อนข้างแรง แต่ในแง่ของปริมาณการซื้อขายไม่ได้หนาแน่นสนับสนุนการปรับตัวเพิ่มขึ้น ดังนั้นประเมินว่าการฟื้นตัวของดัชนีเป็นเพียงระยะสั้น ๆ เท่านั้น ไม่ใช่เป็นการปรับทิศกลับมาเป็นขาขึ้น และดัชนีหุ้นคงไม่สามารถทะลุแนวต้านสำคัญระดับ 1,300 จุดได้ในรอบนี้ จากภาวะดังกล่าวแนะนำให้นักลงทุนขายทำกำไร และลดสัดส่วนการถือครองหุ้นลงเหลือ 40% ของพอร์ตการลงทุน
สำหรับพายุเฮอริเคนที่เกิดขึ้นในประเทศสหรัฐอเมริกานั้น ประเมินว่าไม่น่าจะมีผลกระทบทางตรง แต่น่าจะมีผลกระทบทางอ้อม โดยอาจทำให้ราคาน้ำมันปรับตัวเพิ่มขึ้น แต่ขณะนี้ยังไม่พบว่าราคาน้ำมันปรับตัวขึ้นแรงเท่าใดนัก นักลงทุนควรติดตามสถานการณ์อย่างใกล้ชิดมากกว่า